**ELŐTERJESZTÉS**

Bátaapáti Község Képviselő – testületének2020. február 18-i

rendes/rendkívüli testületi ülésére

|  |  |
| --- | --- |
| Tárgy: | A 92/2019. (X.24.) Képviselő-testületi határozat módosítása |
| Előterjesztő: | dr. Puskásné dr. Szeghy Petra jegyző |
| Előterjesztést készítette: | Füle Mária jegyzői megbízott |
| Előterjesztés száma: | 21. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

A Tolna Megyei Kormányhivatal a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 132. § (1) bekezdés a) pontjában biztosított hatáskörében eljárva törvényességi felhívással élt.

A törvényességi felhívás szerint a Képviselő-testület által hozott 92/2019 (X.24.) önkormányzati határozat a polgármester tiszteletdíjáról, hibásan, 2019. október 14-től állapítja meg a tiszteletdíjat és a költségtérítést a polgármester részére. Emellett a határozat nem tartalmazza, hogy a tiszteletdíj és költségtérítés a polgármestert havonta illeti meg.

Az Mötv. 63. §-a kimondja, hogy a polgármester jogai és kötelezettségei a megválasztásával keletkeznek, azaz a tiszteletdíj 2019. október 13-tól illeti meg.

Az Mötv 75. § (5) bekezdése értelmében a társadalmi megbízatású polgármester **havonta** illetményre jogosult, a 71. § (6) bekezdése értelmében **havonta** a tiszteletdíjának 15 %-ában meghatározott összegű költségtérítésre jogosult.

Mivel a fent említett határozat nem felel meg az Mötv. hivatkozott rendelkezéseinek, így jogszabálysértő, mely orvoslása érdekében a határozatot módosítani szükséges.

Mindezekre tekintettel kérem az alábbi határozati javaslat elfogadását:

**Határozati javaslat**

Bátaapáti Község Önkormányzat Képviselő-testülete úgy határozott, hogy a 92/2019. (X.24.) számú határozatát az alábbiak szerint módosítja:

1. „a társadalmi megbízatású polgármester tiszteletdíját 2019. október 13. napjától bruttó 149.500,- Ft/hó összegben állapítja meg.”
2. „A társadalmi megbízatású polgármester költségtérítését az Mötv. 71.§ (6). bekezdése alapján 22.425,- Ft/hó összegben állapítja meg.”

A 92/2019. (X.24.) számú határozat módosítással nem érintett részei továbbra is változatlan tartalommal hatályban maradnak.

Határidő: azonnal

Felelős: dr. Puskásné dr. Szeghy Petra jegyző

Bátaapáti, 2020. február 12.

dr. Puskásné dr. Szeghy Petra sk.

jegyző